CELEX: 62014CN0568
Language: et
Date: 2014-12-09 00:00:00
Title: Kohtuasi C-568/14: Eelotsusetaotlus, mille on esitanud Juzgado Mercantil n ° 3 de Barcelona (Hispaania) 9. detsembril 2014  – Ismael Fernández Oliva versus Caixabank S.A.

9.2.2015   
            
            
               ET
            
            
               Euroopa Liidu Teataja
            
            
               C 46/34
            
         Eelotsusetaotlus, mille on esitanud Juzgado Mercantil no 3 de Barcelona (Hispaania) 9. detsembril 2014 – Ismael Fernández Oliva versus Caixabank S.A.
   (Kohtuasi C-568/14)
   (2015/C 046/40)
   Kohtumenetluse keel: hispaania
   
      Eelotsusetaotluse esitanud kohus
   
   Juzgado Mercantil no 3 de Barcelona
   
      Põhikohtuasja pooled
   
   
      Hageja: Ismael Fernández Oliva
   
      Kostja: Caixabank S.A.
   
      Eelotsuse küsimused
   
   
               1.
            
            
               Kas Hispaania tsiviilkohtumenetluse seadustiku artikkel 43, mis ei luba kohtul pakkuda pooltele välja tsiviilkohtumenetluse võimalikku peatamist, kui muu kohus on esitanud Euroopa Kohtule eelotsusetaotluse, piirab selgelt seda, mis on direktiivi [93/13]/EMÜ (1) artiklis 7 sätestatud seoses liikmesriikide kohustusega tagada, et tarbijate ja konkurentide huvides oleksid olemas piisavad ja tõhusad vahendid, et lõpetada ebaõiglaste tingimuste seadmine lepingutes, mis müüjad või teenuste osutajad tarbijatega sõlmivad?
            
         
               2.
            
            
               Kas Hispaania tsiviilkohtumenetluse seadustiku artikkel 721.2, mis takistab kohtul võtmast omal algatusel kaitsemeetmeid või nende kaitsemeetmete võtmist välja pakkumast individuaalses menetluses, kus nõutakse tüüptingimuse tühisuse tuvastamist selle tingimuse ebaõigluse tõttu, piirab selgelt seda, mis on direktiivi [93/13]/EMÜ artiklis 7 sätestatud seoses liikmesriikide kohustusega tagada, et tarbijate ja konkurentide huvides oleksid olemas piisavad ja tõhusad vahendid, et lõpetada ebaõiglaste tingimuste seadmine lepingutes, mis müüjad või teenuste osutajad tarbijatega sõlmivad?
            
         
               3.
            
            
               Kas selleks, et tagada viidatud direktiivi artiklis 7 ette nähtud piisavad ja tõhusad vahendid, peaksid nende kaitsemeetmete õiguslikud tagajärjed, mida kohus võib individuaalse hagi läbivaatamise menetluses võtta kas omal algatusel või poole taotlusel, kehtima kuni lõpliku kohtuotsuse tegemiseni kas individuaalses menetluses või siis kollektiivses menetluses, mis võib individuaalse kaebeõiguse teostamist takistada?
            
         
      (1)  Nõukogu 5. aprilli 1993. aasta direktiiv 93/13/EMÜ ebaõiglaste tingimuste kohta tarbijalepingutes (EÜT L 95, lk 29; ELT eriväljaanne 15/02, lk 288).